**AFTALE OM ANVENDELSE AF LIGNINGSLOVENS § 7 P PÅ KØB AF AKTIER I HENHOLD TIL ELIS FOR ALL 2024**

MELLEM Elis Danmark A/S

CVR nr. 27339506

("**Arbejdsgiver**")

OG

Navn: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresse: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Postnr. og by \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

("**Medarbejderen**")

(begge tilsammen benævnt "**Parterne**" og hver for sig en "**Part**”)

# 1. BAGGRUND

## Medarbejderen har som led i ansættelsen hos Arbejdsgiver modtaget tilbud om at tegne aktier i Arbejdsgivers moderselskab, Elis S.A., Frankrig ("Elis"), i henhold til Elis koncernens medarbejderaktieprogram for 2024, Elis for All ("Aktieordningen").

## Elis er et selskab hjemmehørende i Frankrig. Selskabets registrerede adresse er 5 boulevard Louis Loucheur, 92210 Saint-Cloud, Frankrig. Elis er noteret på børsen i Paris (Euronext Paris), hvor selskabets aktier handles under ISIN-koden FR0012435121. Aktierne har en nominel værdi på 1 EUR pr. aktie.

## Medarbejderen har i henhold til Aktieordningen fået tilbud om at tegne aktier i Elis til favørpris, dvs. en tegningspris, som er lavere end aktiens beregnede gennemsnitlige børskurs, jf. pkt. 1.5 nedenfor.

## Tegningsprisen pr. aktie er fastsat til 14,73 euro, men skal betales af Medarbejderen i danske kroner baseret på en vekselkurs fastsat den 16. september 2024, hvor 1 euro omregnes til 7,4627 danske kroner.

## Tegningsprisen er fastsat den 16. september 2024 ud fra Elis aktiens gennemsnitlige åbningskurs målt over en periode på 20 handelsdage forud for dagen for fastsættelse af tegningsprisen. Fra denne beregnede gennemsnitlige børskurs fratrækkes en rabat på 30%, hvorved den i pkt. 1.4 ovenfor angivne tegningspris er fremkommet ("Tegningsprisen").

## Tegningsperioden løber fra den 17. september 2024 til og med den 3. oktober 2024. Såfremt Medarbejderen ønsker at tegne aktier ved anvendelse af den fysiske tegningsblanket, løber tegningsperioden dog fra den 17. september 2024 til og med den 26. september 2024.

## Medarbejderen har mulighed for at investere et samlet beløb på op til 25% af Medarbejderens bruttoårsløn i 2024, dog mindst 50 euro og maksimalt 50.000 euro omregnet til danske kroner med den gældende vekselkurs den 16. september 2024.

## Ved Medarbejderens tegning af aktier i henhold til Aktieordningen vil Medarbejderen modtage et såkaldt arbejdsgiverbidrag, som forøger Medarbejderens investering. Bidraget ydes med én aktie for hver 10. aktie, som Medarbejderen tegner ("Bidraget").

## Medarbejderens tegning er betinget af, at Medarbejderen har en anciennitet på mindst 3 måneder regnet fra den første dag i tegningsperioden, dvs. den 17. september 2024, og fortsat er ansat pr. denne dato.

* 1. Medarbejderens tegningsbeløb (egenbetaling) skal indbetales af Medarbejderen til Elis Danmark A/S inden den 3. oktober 2024.

# ANVENDELSE AF LIGNINGSLOVENS § 7 P

* 1. Denne aftale er indgået mellem Medarbejderen og Arbejdsgiver samtidig med Medarbejderens accept af tilbuddet om deltagelse i Aktieordningen og afgivelse af tegningsanmodningen, dvs. afgivelse af blanket til tegning af aktier i Elis.
	2. Parterne har aftalt at de af Medarbejderen erhvervede aktier i Elis i videst muligt omfang skal omfattes af ligningslovens § 7 P, idet Medarbejderen er gjort bekendt med, at anvendelsen af ligningslovens § 7 P er undergivet en beløbsgrænse, der udgør 10% af Medarbejderens bruttoårsløn.
	3. Vurderingen af i hvilket omfang de erhvervede aktier vil være omfattet af 10%-grænsen i ligningslovens § 7 P skal foretages på baggrund af Medarbejderens bruttoårsløn (gældende på aftaletidspunktet) og værdien af det aktievederlag, som Medarbejderen modtager ved deltagelse i Aktieordningen (”**Aktievederlaget**”).
	4. Aktievederlaget er lig med værdien af de erhvervede Elis aktier (inklusiv de aktier, som modtages ved Bidraget) fratrukket Medarbejderens tegningsbeløb (egenbetaling), og værdien af Aktievederlaget opgøres i henhold til ligningslovens § 7 P og skattemyndighedernes generelle retningslinjer og praksis ud fra Elis-aktiens lukkekurs på Euronext Paris på dagen for Medarbejderens afgivelse af bindende tilsagn om tegning af aktier i henhold til Aktieordningen (”**Acceptdagen**”).
	5. Medarbejderen forstår, at Medarbejderens anvendelse af ligningslovens § 7 P på andre aktier, aktiekøberetter og aktietegningsretter kan påvirke vurderingen af, i hvilket omfang Aktievederlaget og dermed de erhvervede aktier i Elis falder indenfor 10%-grænsen i ligningslovens § 7 P.
	6. Denne aftale udgør ikke nogen garanti fra Arbejdsgivers side for, at ligningslovens § 7 P kan anvendes på nogen del af Aktierne. Ved underskrift af denne aftale erklærer Medarbejderen at være indforstået hermed og er indforstået med, at Medarbejderens skatteforhold er Arbejdsgiver uvedkommende.

# Identifikation af aktievederlaget

* 1. Værdien af Aktievederlaget opgøres i henhold til ligningslovens § 7 P som børsværdien (lukkekursen) af de erhvervede Elis-aktier (inkl. aktier modtaget ved Bidraget) på Acceptdagen fratrukket Medarbejderens samlede tegningsbeløb (egenbetaling).
	2. Til opfyldelse af betingelsen i ligningslovens § 7 P, stk. 2, nr. 1, 2. pkt., hvoraf det fremgår, at Aktievederlaget skal være entydigt identificeret, kan det oplyses, at:
* Medarbejderen tegner i alt \_\_\_\_\_\_\_\_ aktier i Elis til Tegningsprisen, svarende til et samlet tegningsbeløb på \_\_\_\_\_\_\_\_\_\_ kr.,
* Medarbejderen modtager derudover vederlagsfrit i alt \_\_\_\_\_\_\_\_\_\_ aktier via Bidraget,
* Elis-aktiens lukkekurs på Euronext Paris den 16. september 2024 udgjorde **19,17** Euro.
	1. Medarbejderen vil efter indgåelsen af denne aftale og aktietegningen modtage en meddelelse om Aktievederlagets værdi opgjort i henhold til ligningslovens § 7 P. Det vil heraf fremgå, hvor stor en andel af de erhvervede Elis aktier, som vurderes at falde indenfor 10%-grænsen i ligningslovens 7 P. Denne meddelelse vil udgøre en integreret andel af denne aftale.

# UNDERSKRIFTER

* 1. Denne aftale er underskrevet i to kopier, hvoraf hver Part har fået to eksemplarer, der hver for sig er at opfatte som den originale aftale.



|  |  |
| --- | --- |
| Den:Sted:For Medarbejderen: | Den: Sted: Søborg For Arbejdsgiveren: |